Na temelju članka 13. Zakona o udrugama (˝Narodne novine˝br. 74/14,70/17,98/19 i 151/22) i članka 30. Zakona o sportu (˝Narodne novine˝ br. 141/22) Skupština Pikado Saveza Splitsko-dalmatinske županije na sjednici održanoj 21.12.2023. godine donijela je

**STATUT PIKADO SAVEZA**

**SPLITSKO-DALMATINSKE ŽUPANIJE**

1. **OPĆE ODREDBE**

Članak 1.

 Statut udruge sadrži odredbe o:

* nazivu i sjedištu
* zastupanju
* izgledu pečata udruge
* područjima djelovanja sukladno ciljevima
* ciljevima
* djelatnostima kojima se ostvaruju ciljevi
* načinu osiguranja javnosti djelovanja udruge
* uvjetima i načinu učlanjivanja i prestanku članstva, pravima, obvezama i odgovornosti te stegovnoj odgovornosti članova i načinu vođenja popisa članova
* tijelima udruge, njihovu sastavu i načinu sazivanja sjednica, izboru, opozivu, ovlastima, načinu odlučivanja i trajanju mandata te načinu sazivanja skupštine u slučaju isteka mandata
* izboru i opozivu likvidatora udruge
* prestanku postojanja udruge
* imovini, načinu stjecanja i raspolaganja imovinom
* postupku s imovinom u slučaju prestanka udruge
* načinu rješavanja sporova i sukoba interesa unutar udruge.

 Članak 2.

 Pikado Savez Splitsko-dalmatinske županije (u daljnjem tekstu Savez) je neprofitna sportska udruga u kojoj se udružuju pravne osobe radi zaštite i promicanja osobnih i zajedničkih interesa u oblasti pikado sporta bez namjere stjecanja dobiti za članove ili treće osobe.

 Članak 3.

Puni naziv sportske udruge je: Pikado Savez Splitsko-dalmatinske županije.

Skraćeni naziv udruge glasi: PSSDŽ.

Sjedište Saveza je u Splitu.

Savez djeluje na području Splitsko-dalmatinske županije.

Savez se upisuje u Registar udruga Republike Hrvatske , Registar sportskih djelatnosti pri Upravnom tijelu Splitsko-dalmatinskoj županiji,Registar neprofitnih organizacija i Evidenciju pravnih osoba u sportu.

 Članak 4.

 Savez zastupa predsjednik Saveza.

 Predsjednik je ovlašten da poduzima radnje u skladu s programom rada Saveza, Statuta i na osnovu odluka Skupštine i Upravnog odbora sukladno zakonu.

 Članak 5.

 Savez ima pečat okruglog oblika promjera 35 mm s obodno ispisanim punim nazivom: Pikado Savez Splitsko-dalmatinske županije, a u sredini pečata je oznaka sjedišta Saveza Split.

 Za čuvanje i upotrebu pečata odgovoran je predsjednik Saveza.

 Članak 6.

 Savez može surađivati i učlanjivati se u slične asocijacije i saveze u zemlji i inozemstvu.

 Članak 7.

 Rad Saveza je javan.

 Javnost rada osigurava se i ostvaruje pravodobnim i istinitim obavještavanjem članova Saveza i putem javnog priopćavanja. Članovi se o radu Saveza obavještavaju dostavom pisanih materijala i putem sjednica tijela Saveza.

 Predstavnici sredstava javnog priopćavanja mogu prisustvovati sjednicama tijela upravljanja Saveza i izvještavati javnost o radu tih tijela i Saveza osim u slučaju kada Upravni odbor u opravdanim slučajevima donese odluku o isključenju javnosti.

 Savez po potrebi izdaje i druga sredstva javnog informiranja (periodične publikacije, biltene, plakate i sl.) sukladno propisima o izdavačkoj djelatnosti.

1. **CILJEVI I DJELATNOSTI**

 Članak 8.

 Područje djelovanja Saveza sukladno ciljevima je sport.

 Cilj Saveza je poticanje, razvijanje i unapređivanje pikado sporta i razvitak odgojnih, moralnih, tehničkih i sportskih vrijednosti kod svojih članova bavljenjem sportom.

 Ostvarivanje cilja iz stavka 1. Ovog članka Savez ostvaruje slijedećim djelatnostima:

* okupljanje udruga koje se žele baviti pikado sportom,
* sudjelovanje u sportskom natjecanju u pikado sportu,
* provođenje sportske obuke i sportske pripreme članova u pikado sportu,
* poticanje stručnog usavršavanja igrača, trenera i drugih osoba od značaja za djelovanje Saveza,
* suradnja s drugim sportskih udrugama koje podržavaju ciljeve udruge,
* poticanje mladih da se bave sportom,
* upravljanje sportskim građevinama sukladno Statutu i zakonu,
* obavljanje i drugih aktivnosti koje doprinose ostvarivanju ciljeva osnivanja sukladno Statutu i zakonu.
* potiče i promiče sport u skladu s aktima strateškog planiranja razvoja sporta na nacionalnoj razini,odnosno nacionalnom strategijom razvoja sporta i nacionalnim planom razvoja sporta te strteškim dokumentima donesenim na područnoj(regionalnoj razini,a osobito sporta djece,mladeži i studenata,osoba s invaliditetom,te zdrastveno usmjerenog tjelesnog vježbanja i zdrastveno usmjerene tjelesne aktivnosti
* sudjeluje u predlaganju i provedbi programa razvoja sporta od interesa svoje područne (regionalne) samouprave koji se sufinancirajuod strane tijela državne uprave nadležnog tijela za sport (sufinanciranje troškova stručnog rada i poboljšanja materijalnih uvjeta za provedbu programa za djecu i mlade do 18 godina)
* surađuje u ostvarivanju programa Hrvatskog pikado saveza,programa Hrvatskog olimpijskog odbora i dr.
* sudjeluje u ostvarivanju uvjeta za provođenje zdrastvene skrbi sportaša te sudjeluje u edukaciji sportaša o antidopingu
* provodi edukaciju,informiranje i savjetovanje sportaša,sportskih djelatnika,građana i ostalih sudionika u sportu o pitanjima bitnim za bavljenje sportskim aktivnostima i djelatnostima
* poduzimanje aktivnosti za sprječavanje negativnih pojava u sportu,posebno za sprječavanje nasilja u sportu i kršenja prava djece
* promicanje stručnog rada u sportu,te sudjelovanje u unapređenju stručnog rada i skrbi o osposobljavanju stručnih djelatnika
* unos i ažuriranje podataka za koje je nadležan Savez u Nacionalni informacijski sustav u sportu
* obavlja i druge poslove,djelatnosti i zadaće određene zakonom i ovim Statutom
1. **ČLANSTVO, PRAVA, OBVEZE I STEGOVNA ODGOVORNOST ČLANOVA**

 Članak 9.

 Članstvo u Savezu je dobrovoljno.

 Članom Saveza može postati:

* udruga i društvo iz Splitsko-dalmatinske županije,
* svaka pravna osoba u Splitsko-dalmatinskoj županiji koja se bavi pikado sportom,
* svaka druga pravna osoba u Splitsko-dalmatinskoj županiji koja ima interes da promiče i pomaže rad Saveza te pikado klubove u cjelini.

 Članstvo u Savezu može biti redovito i počasno.

 U Savezu se vodi popis članova za koji je zadužen predsjednik Saveza.

 O načinu vođenja popisa članova određuje Upravi odbor.

 Članak 10.

 Pravna osoba koja se želi udružiti u Savez donosi odluku o udruživanju u Savez. Zahtjev za prijem u članstvo podnosi Upravnom odboru koji donosi odluku o prijemu u članstvo.

 Redoviti članovi potpisuju pristupnicu kojom se obvezuju na sudjelovanje u radu Saveza, te poštivanje odredbi njegovog Statuta i drugih akata, kao i odluka tijela Saveza.

 Članom Saveza postaje se upisom u popis članova Saveza. U popis članova upisuje se osoba za koju je Upravi odbor donio odluku o prijemu u članstvo i koja je uplatila članarinu. Popis članova vodi se elektronički ili na drugi prikladan način i obvezno sadrži slijedeće podatke:

* o osobnom imenu (naziv)
* OIB-u
* datumu pristupanja
* kategoriji članstva
* datumu prestanka članstva, te
* drugi podatci.

 Redoviti članovi Saveza plaćaju godišnju članarinu. Odluku o visini članarine i način njenog plaćanja odlučuje i određuje Upravi odbor.

 Članak 11.

 Počasnim članom Saveza može postati svaka fizička ili pravna osoba koja je osobnim radom i zalaganjem osobito pridonijela ostvarivanju ciljeva Saveza.

 Odluku o prijamu u počasno članstvo donosi Skupština na prijedlog Upravnog odbora.

 Članak 12.

 Prava i obveze članova jesu:

* da biraju i budu birani u tijelu Saveza,
* da budu obaviješteni o radu Saveza i njenih tijela te o materijalno-financijskom poslovanju;
* da aktivno sudjeluju u izvršavanju ciljeva Savez i doprinose ostvarivanju njenih djelatnosti;
* da daju prijedloge, mišljenja i primjedbe na rad Saveza i njenih tijela;
* da se pridržavaju odredaba ovog Statuta i drugih općih akata Saveza;
* da redovito plaćaju godišnju članarinu;
* da čuvaju i podižu ugled Saveza;
* da sudjeluju u sportskim pripremama, natjecanjima i drugih aktivnostima
* da se zalažu za sportske uspjehe, interese i ugled Saveza,
* da se osobno sportsko osposobljavaju i usavršavaju.

 Članak 13.

 Članstvo u Savezu prestaje:

* prestankom postojanja Saveza;
* pismenom izjavom o istupanju iz članstva;
* isključenjem iz članstva;
* smrću člana.

 Članak 14.

 Član Saveza može biti isključen iz članstva ako prekrši odredbe Statuta ili ugrozi interese Saveza ili prouzroči ozbiljnu štetu Savezu i njenom članstvu ili ne plati godišnju članarinu do isteka tekuće godine.

 Odluku o isključenju donosi Upravni odbor.

 Isključeni član ima pravo u roku od 15 dana podnijeti žalbu Skupštini Saveza. Skupština je dužna riješiti žalbu u roku od 30 dana računajući od dana dostave žalbe. Odluka Skupštine o isključenju je konačna.

1. **TIJELA SAVEZA**

 Članak 15.

 Tijela Saveza jesu:

1. Skupština
2. Upravni odbor
3. Predsjednik Saveza
4. Nadzorni odbor
5. Likvidator

U izboru tijela Saveza potrebno je voditi brigu o ravnopravnoj zastupljenosti oba spola,sukladno preporukama Međunarodnog olimpijskog odbora i Hrvatskog olimpijskog odbora(najmanje 40% žena)

Osoba ovlaštena za zastupanje saveza,članovi Nadzornog odbora,članovi Upravnog odbora te Likvidator ne mogu biti osobe za koje postoje zapreke iz članka 111.i 113.Zakona o sportu

Osoba ovlaštena za zastupanje Saveza ne može biti osoba za koju postoji zapreka iz članka 19.stavak 2.i 3.Zakona o udrugama

 Članak 16.

 Skupština je najviše tijelo Saveza, a čini je po jedan član svih Pikado klubova udruženih u Savez, te predstavnik pravne osobe koja je član Saveza, a kojeg imenuje osoba ovlaštena za zastupanje pravne osobe.

 Skupštine mogu biti redovne, izborne i izvanredne.

 Redovna skupština Saveza održava se najmanje jednom godišnje.

 Izborna Skupština održava se svake 4 godine.

 Izvanredna Skupština održava se prema potrebi.

 Predsjednik Saveza saziva skupštinu. Predsjednik je dužan sazvati skupštinu na zahtjev Upravnog odbora i najmanje jedne trećine ukupnog broja članova Saveza, ili na zahtjev Nadzornog odbora uz obrazloženi pismeni zahtjev, s time da se odmah predloži dnevni red.

 Ako predsjednik Saveza ne sazove Skupštinu na zahtjev predlagača iz prethodnog stavka, u roku od 30 dana od dana podnesenog zahtjeva, sazvat će je predlagač.

 Na izvanrednoj Skupštini razmatra se samo pitanje zbog koje je sazvana.

 Članak 17.

 Skupštinu saziva predsjednik Saveza dostavljanjem pismenih poziva članovima najmanje 15 dana prije održavanja sjednice.

 Poziv sadržava podatke o mjestu i vremenu održavanja sjednice te prijedlog dnevnog reda. Uz poziv dostavljaju se i materijali o pitanjima koja su na dnevnom redu.

 Predsjednik je odgovoran za izvršenje odluka i akata koje donosi Skupština. U radu Skupštine mogu sudjelovati kao gosti predstavnici državnih tijela, saveza i drugih udruga bez prava odlučivanja.

 Skupštini predsjedava Predsjednik Saveza. U odsutnosti Predsjednika, Skupština će na početku sjednice javnim glasovanjem odrediti osobu koja će predsjedavati sjednicom.

 U slučaju isteka mandata, ostavke ili smrti predsjednika Udruge, izbornu sjednicu Skupštine može sazvati Upravni ili Nadzorni odbor dok sjednicu Upravnog odbora najstariji član Upravnog odbora.

O radu sjednice vodi se zapisnik, koji se trajno čuva u arhivi Udruge.

 Članak 18.

 Skupština može pravovaljano odlučivati ako je nazočna najmanje polovina članova Skupštine.

 U suprotnome sazivatelj saziva novu Skupštinu u roku ne manjem od 8 dana. Tada Skupština može donositi pravovaljane odluke ako je nazočna najmanje 1/3 članova Skupštine, odnosno natpolovičnom većinom glasova nazočnih, ako ovim Statutom nije drugačije određeno.

 Odluke o promjeni Statuta i prestanka Saveza, Skupština donosi dvotrećinskom većinom glasova nazočnih članova Skupštine.

 Članak 19.

 Skupština Saveza:

* donosi Statut i njegove izmjene i dopune i daje tumačenje Statuta,
* donosi druge opće akte potrebne za djelovanje Saveza,
* bira i razrješava predsjednika, likvidatora, članove Upravnog i Nadzornog odbora,
* donosi financijski plan i usvaja završni račun,
* razmatra izvještaj o radu predstavnika Saveza,
* odlučuje o sudjelovanju Saveza u radu nacionalnih i inozemnih organizacija,
* odlučuje o korištenju dobiti,
* odlučuje o udruživanju s drugim organizacijama, učlanjivanju u druge organizacije ili istupanju iz njih,
* rješava o žalbama članova Saveza u drugom stupnju,
* odlučuje o prestanku rada Saveza, promjeni naziva, sjedišta, ciljeva i djelatnosti,
* odlučuje o drugim pitanjima od značenja za rad Saveza utvrđenim ovim Statutom koja nisu stavljena u nadležnost drugog tijela.
* odlučuje o promjeni adrese sjedišta,
1. **UPRAVNI ODBOR**

Članak 20.

 Upravni odbor ima 5 članova koje bira Skupština na vrijeme od 4 godine.

 Predsjednik je po svom položaju član Upravnog odbora.

 Upravni odbor:

* utvrđuje prijedlog statuta i njegove izmjene i dopune,
* utvrđuje prijedlog financijskog plana i završnog računa,
* podnosi Skupštini godišnji izvještaj o radu,
* odlučuje o visini članarine i upisnine,
* odlučuje o prijamu i o isključenju iz članstva,
* brine se o informiranju članstva i javnosti,
* odlučuje o korištenju imovine Saveza,
* odlučuje o pravima sportaša sukladno Zakonu i ovom Statutu,
* organizira natjecanja, izrađuje plan i program natjecanja i organizira druge aktivnosti Saveza,
* bira predstavnike u Hrvatski pikado Savez i razmatra njihov rad,
* imenuje osobe za potpisivanje materijalno-financijskih dokumenata,
* odlučuje o obavljanju dopuštene djelatnosti sukladno zakonu,
* dodjeljuje pohvale, priznanja i nagrade,
* imenuje osobe za potpisivanje kod financijskih organizacija,
* odlučuje o prijemu i otpuštanju trenera, ostalih stručnih djelatnika i osoba koje obavljaju poslove u Savezu,
* osniva odbore, komisije i druga tijela koja pomažu ostvarivanju ciljeva,
* obavlja sve druge aktivnosti koje mu Skupština stavi u nadležnost.

 Članak 21.

 Sjednice Upravnog odbora održavaju se prema potrebi. Sjednica se može održati ako je nazočna većina članova Upravnog odbora, a pravovaljane odluke donose se većinom glasova nazočnih članova Upravnog odbora.

 Članak 22.

 Upravni odbor i predsjednika Saveza Skupština može razriješiti i prije isteka vremena na koje su izabrani ako prekorače svoja ovlaštenja ili ne izvršavaju savjesno povjerene obveze. Ako razrješava cijeli Upravni odbor, Skupština tada bira novi s punim mandatom, a ako razrješava pojedine članove Upravnog odbora, Skupština bira nove članove Upravnog odbora na vrijeme do isteka mandata u čiji su sastav birani.

 Upravni odbor i svaki njegov član odgovara za svoj rad Skupštini.

 Svaki član Upravnog odbora može zatražiti svoje razrješenje prije isteka mandata na koji je izabran, s time da je dužan obavljati svoju dužnost do donošenja odluke o razrješenju. Skupština je dužna donijeti odluku o zahtjevu za razrješenje na prvoj sjednici.

 Članak 23.

 Upravni odbor može osnivati odbore i druga povremena radna tijela Saveza. Upravni odbor imenuje predsjednika i članove odbora radnih tijela iz reda članova Saveza na vrijeme od 4 godine.

 Odbori i druga povremena radna tijela obavljaju poslove i zadaće za koja su osnovana i o tome podnose izvješća Upravnom odboru.

 Članak 24.

 Radna tijela u vidu povjerenstva su:

* natjecateljsko povjerenstvo,
* povjerenstvo za promidžbu.

 Članak 25.

 Natjecateljsko povjerenstvo neposredno radi na pripremi i organizaciji natjecanja i predlaže vrste nagrada i priznanja za natjecatelje.

 Članak 26.

 Povjerenstvo za promidžbu osmišljava i provodi promidžbu pikado sporta, te se brine za dobru suradnju s drugim savezima, udrugama i gospodarskim subjektima, uspostavlja kontakte se medijima radi omasovljenja i popularizacije pikado sporta.

1. **PREDSJEDNIK SAVEZA**

 Članak 27.

 Savez ima predsjednika koji osigurava pravilan i zakonit rad Saveza, a bira ga Skupština na vrijeme od 4 godine, s time da može biti biran više puta za redom.

 Predsjednik Saveza ujedno je i predsjednik Upravnog odbora. Predsjednik Saveza:

* predstavlja i zastupa Savez,
* saziva i predsjedava sjednicama Skupštine Saveza i Upravnog odbora i predlaže dnevni red,
* provodi odluke Skupštine i rukovodi radom Saveza između dviju sjednica Skupštine,
* u slučaju prestanka postojanja Saveza obnaša dužnost likvidatora,
* obavlja i druge poslove koje mu povjeri Skupština ili Upravni odbor.

U slučaju odsutnosti ili spriječenosti, predsjednika zamjenjuje najstariji član Upravnog odbora.

1. **LIKVIDATOR**

 Članak 28.

 Likvidatora Saveza bira i opoziva Skupština. Predsjednik Saveza ujedno je i likvidator Saveza. Likvidator zastupa udrugu u postupku likvidacije, te se otvaranjem likvidacijskog postupka upisuje u registar udruga kao osoba ovlaštena za zastupanje Saveza do okončanja postupka likvidacije i brisanja Saveza iz registra Udruga.

Osoba koja se bira za Likvidatora treba imati potrebnu stručnost i iskustvo,s obzirom na nadležnosti Llikvidatora,te ne smije imati zapreke iz članka 111 i 113.Zakona o sportu i/ili članka 19.stavci 2. i 3. Zakona o udrugama

 **VIII. NADZORNI ODBOR**

Članak 29.

 Nadzorni odbor ima 3 člana koje bira Skupština na vrijeme od 4 godine i mogu biti birani ponovo.

 Član Nadzornog odbora ne može biti član Upravnog odbora.

 Nadzorni odbor pravovaljano odlučuje ako su svi članovi prisutni, a pravovaljane odluke donosi većinom glasova nazočnih članova. Predsjednik Nadzornog odbora kojeg bira Skupština, saziva sjednice Odbora, rukovodi njegovim radom i obavlja druge poslove koje mu povjeri Odbor ili Skupština. Članovi Nadzornog odbora za svoj rad odgovaraju Skupštini.

 Članak 30.

 Nadzorni odbor razmatra i nadzire:

* primjenu odredaba ovoga Statuta i drugih općih akata Saveza,
* materijalno-financijsko poslovanje i korištenje imovine Saveza,
* ostvarivanje odluka, zaključaka i drugih pravnih akata,
* obavlja i druge poslove koju mu povjeri Skupština.

 Članak 31.

 Nadzorni odbor ima pravo zatražiti uvid u dokumentaciji i sve podatke o radu i poslovanju Saveza. Upravni odbor i svaki član Saveza dužan je bez odgađanja omogućiti uvid u zatraženu dokumentaciju i podatke i dati tražene obavijesti.

 Članovi Nadzornog odbora mogu prisustvovati sjednicama Upravnog odbora, ali bez prava odlučivanja.

 Nadzorni odbor može zatražiti sazivanje sjednice Upravnog odbora i Skupštine ako utvrdi nepravilnosti u financijskom ili drugom poslovanju Saveza, nemarnosti u izvršavanju poslova ili povrede Statuta i drugih općih akata Saveza.

 Članak 32.

 Na način i postupak razrješenja Nadzornog odbora ili pojedinom njegovog člana primjenjuje se odredbe članka 22. ovog Statuta.

 Članak 33.

 Imovinu Saveza čine pokretne i nepokretne stvari, imovinska prava i novčana sredstva koje Savez ostvaruje od:

* članarine,
* sredstava dobivenih od organizacija koje podupiru rad i djelovanje Saveza,
* sredstava ostvarenih obavljanjem njenih sportskih djelatnosti,
* sredstva kojim jedinice lokalne i područne samouprave i država pomažu obavljanje sportske djelatnosti,
* kao i druga novčana sredstva stečena sukladno Zakonu.

 Članak 34.

 Savez upravlja imovinom u skladu s propisima o materijalnom i financijskom poslovanju neprofitnih organizacija.

 Svi prihodi i rashodi određuju se financijskim planom koji se donosi za jednu kalendarsku godinu i vrijedi za godinu za koju je donesen.

 Po završetku godine za koju je donesen financijski plan sastavlja se završni račun. Predsjednik Saveza ima naredbodavno pravo u raspolaganju imovinom Saveza.

 I**X. PRESTANAK POSTOJANJA UDRUGE**

Članak 35.

 Razlozi za prestanak postojanja udruge jesu:

* odluka skupštine o prestanku udruge
* pripajanje drugoj udruzi, spajanje s drugom udrugom, podjela udruge razdvajanje
* protek dvostruko više vremena od vremena predviđenog za održavanje
* redovne sjednice skupštine, a ona nije održana
* pravomoćna odluka suda o ukidanju udruge
* pokretanje stečajnog postupka
* na zahtjev člana, ako je broj članova pao ispod broja osnivača potrebnog za osnivanje udruge, a nadležno tijelo nije u roku od godine od nastupanja te činjenice, donijelo odluku o primanju novih članova.

 U slučaju prestanka postojanja temeljem odluke Skupštine, ista donosi odluku o prestanku postajanja Udruge dvotrećinskom većinom glasova od ukupnog broja članova Skupštine Udruge.

 **X. RASPOLAGANJE IMOVINOM UDRUGE U SLUČAJU PRESTANKA POSTOJANJA UDRUGE**

 Članak 36.

 U slučaju prestanka postojanja udruge imovina se, nakon namirenja vjerovnika i troškova likvidacijskog, sudskog i drugih postupaka, predaje udruzi, ustanovili ili zakladi koje imaju iste ili slične statutarne ciljeve, a na osnovi skupštine sukladno statutu.

 Udruga nema pravo imovinu udruge dijeliti svojim osnivačima, članovima udruge, osobama ovlaštenima za zastupanje, zaposlenima ili s njima povezanim osobama.

  **XI. RJEŠAVANJE SPOROVA I SUKOBA INTERESA UNUTAR UDRUGE**

Članak 37.

 Sve međusobne sporove proizišle iz članstva u udruzi ili aktivnostima u sklopu djelovanja udruge, članovi se obvezuju riješiti mirnim putem ili putem arbitraže. Odluka arbitraže je konačna.

 **XII. NADZOR**

Članak 38.

 Za svoje obveze Savez odgovara svojom cjelokupnom imovinom.

 Članovi Saveza i članovi njezinih tijela ne odgovaraju za obveze Saveza.

 Nad Savezom se može provesti stečaj, sukladno zakonu.

 Savez i osobe ovlaštene za zastupanje Saveza za štetu učinjenu u Savezu ili Saveza prema trećim osobama odgovaraju sukladno općim propisima za štetu.

 **XII. PRIJELAZNE I ZAVRŠNE ODREDBE**

Članak 39.

 Statut je temeljni opći akt Saveza i svi drugi opći akti moraju biti u skladu s odredbama Statuta.

 Nacrt izmjena i dopuna statuta priprema i utvrđuje Upravni odbor i upućuje ga na raspravu članovima Saveza.

 Upravni odbor razmatra primjedbe i prijedlog koji su dani u raspravi, zauzima stavove o njima i utvrđuje Prijedlog Statuta.

 Članak 40.

 Tumačenje odredaba Statuta daje Skupština Saveza.

 Članak 41.

 Sva unutarnja pitanja Saveza, kao i druga pitanja koja nisu uređena Statutom, a zahtijevaju podrobnu razradu, bit će uređena općim aktima koje donosi Skupština Saveza.

 Članak 42.

 Ovaj statut stupa na snagu s danom donošenja, a primjenjuje se s danom upisa u Registar udruga Republike Hrvatske kod Upravnog tijela u Splitsko-dalmatinskoj županiji, Služba za opću upravu.

 Danom stupanja na snagu ovog Statuta prestaje važiti Statut Pikado Saveza Splitsko-dalmatinske županije od 19. ožujka 2015. godine.

Split, 21.12.2023. Predsjednik Saveza:

 Eduard Akrap

 -------------------